open-index/open-wikipedia-markdown huggingface dataset:
Ζαφειράκαινα

Η **Ζαφειράκαινα**, ήταν  αγωνίστρια της επανάστασης του 1821.

Είναι άγνωστο το μικρό της όνομα, ήταν γυναίκα του Ζαφειράκη Θεοδοσίου οπλαρχηγού άρχοντα της Νάουσας. Το 1822 κατά την Καταστροφή της Νάουσας ,έπειτα από την ηρωική αντίσταση των κατοίκων της, πιάστηκε αιχμάλωτη μαζί με την μια κόρη της. Την μετέφεραν αιχμάλωτη στην Θεσσαλονίκη όπου αρνούμενη να αλλαξοπιστήσει πέθανε μετά από βασανιστήρια, όπως αναφέρεται την έβαλαν γυμνή σε ένα σάκο με φίδια.

Η θυσία της υμνήθηκε από το δημοτικό τραγούδι "Μακρυνίτσα":


::Τρία πουλάκια, αμάν αμάν, καθόντανε,
::τρία πουλάκια, αμάν αμάν, καθόντανε,
::στης Νάουσας το κάστρο,
::Μακρυνίτσα μου
::καημό που 'χει η καρδίτσα μου.

::Το 'να κοιτάει κι αμάν αμάν τα Βοδινά,
::το 'να κοιτάει κι αμάν αμάν τα
::Βοδενά και τ' άλλο Σαλονίκη,
::Μακρυνίτσα μου
::καημό που 'χει η καρδίτσα μου.

::Το τρίτο το κι αμάν αμάν μικρότερο,
::το τρίτο το κι αμάν αμάν μικρότερο,
::μοιρολογεί και λέγει,
::Μακρυνίτσα μου
::καημό που 'χει η καρδίτσα μου.

::Μας πάτησαν κι αμάν αμάν τη Νάουσα,
::μας πάτησαν κι αμάν αμάν τη Νάουσα,
::την πολυξακουσμένη,
::Μακρυνίτσα μου
::καημό που 'χει η καρδίτσα μου. 


## Παραπομπές


Κατηγορία:Αγωνίστριες του 1821
Βαλκανικοί Αγώνες Στίβου 1929 – Άλμα εις μήκος ανδρών

Το **[[άλμα εις μήκος]] ανδρών** στους Βαλκανικούς Αγώνες Στίβου 1929 πραγματοποιήθηκε στις 28 Σεπτεμβρίου στο Παναθηναϊκό Στάδιο.

Στο αγώνισμα αυτό, η Ελλάδα κέρδισε το χρυσό και το χάλκινο μετάλλιο. Πρωταθλητής αναδείχθηκε ο Κώστας Πετρίδης μπροστά από τον Γιουγκοσλάβο Χέλεμπραν. Το χάλκινο μετάλλιο κατέκτησε ο Αλέξανδρος Ροζάκης.

## Αποτελέσματα
### Τελικός
Ο τελικός πραγματοποιήθηκε στις 28 Σεπτεμβρίου.

## Μετέχουσες χώρες
Κάποιες από τις χώρες που συμμετείχαν στο αγώνισμα ήταν:

## Παραπομπές

Κατηγορία:Αγωνίσματα στους Βαλκανικούς Αγώνες Στίβου 1929
1929
Η αμαρτία μου

***Η αμαρτία μου*** (Ισπανικά: *Mi pecado*) είναι τηλενουβέλα μεξικάνικης παραγωγής του 2009.

Πρωταγωνιστούν Μάιτε Περρόνι, Εουχένιο Σίγιερ, Ντανιέλα Κάστρο, Σέρχιο Γόιρι και Σαμπίνε Μουσιέρ.

## Υπόθεση
Η Λουκρέσια και ο Χουλιάν είναι φίλοι από παιδιά, μέχρι που η καταστροφή χτυπά την οικογένεια Λουκρέσια. Ο μικρός της αδερφός, πνίγεται στο ποτάμι κοντά στο σπίτι της. Όταν η Λουκρέσια επιστρέφει στην πόλη της χρόνια αργότερα, τον ερωτεύεται και προσπαθεί να αγωνιστεί για την αγάπη της που οι γονείς της προσπαθούν να περιορίσουν με κάθε κόστος.

## Κάστ
*Μάιτε Περρόνι ως *Λουκρέσια Κόρδοβα Πεδράσα ντε Ουέρτα*
*Εουχένιο Σίγιερ ως *Χουλιάν "Ελ Τσαμούκο" Ουέρτα Αλμάδα*
*Ντανιέλα Κάστρο ως *Ροσάριο Πεδράσα χηρ. ντε Κόρδοβα*
*Σέρχιο Γόιρι ως *Γκαμπίνο Ρόουρα Μπελτράν*
*Σαμπίνε Μουσιέρ ως *Χουστίνα Αλμάδα ντε Ουέρτα*
*Φρανσίσκο Γκαττόρνο ως *Ροδόλφο Ουέρτα*
*Ρομπέρτο Μπλαντόν ως *Παουλίνο Κόρδοβα Βαλένσια*
*Αρμάντο Αράισα ως *Καρμέλο Ρόουρα Βαλδίβια*
*Γιέσικα Κοτς ως *Ρενάτα Βαλένσια*
*Αλταϊρ Χαράμπο ως *Λορένα Μεντισάβαλ Μολίνα*
*Σαλβαδόρ Σάντσεζ ως *Πάδρε Ματίας Κιρόγα*
*Μάγδα Καρίνα ως *Ντελφίνα "Φίνα" Σολίς*
*Ντιέγο Αμοσουρούτια ως *Χόσουε Ουέρτα Αλμάδα*
*Γκαμπριέλα Καρίγιο ως *Τερέσα Ρόουρα Βαλδίβια*
*Τζάκι Γκαρσία ως *Μπλάνκα Κιρόγα*
*Τίνα Ρομέρο ως *Ασουνσίον "Τσόνα" Τόρρες*
*Αντόνιο Μεντεγίν ως *Μοδέστο Φλόρες*
*Άλντο Γκαγιάρδο ως *Μανουέλ Σολίς*
*Ούρσουλα Πράτς ως *Ματίλντε Μολίνα χηρ. ντε Μεντισάβαλ*
*Ντιέγο Βελάσκες ως *Σέσαρ Κόρδοβα Πεδράσα*
*Λουσία Μέντες ως *Ινές Βαλδίβια ντε Ρόουρα*
*Ρικάρδο Φράνκο ως *Μιγκέλ Μεντισάβαλ Μολίνα*
*Ντάσια Αρκάρας ως *Ιρένε Βαλενσουέλα*
*Ραφαέλ Γόιρι ως *Σιμόν Μέντες*
*Κλάουδιο Μπάες ως *Λουσιάνο Ορδορίκα*
*Μαρία Πράδο ως *Δόνια Ρίτα Λόπεζ*
*Αμπάρο Γκαρρίδο ως *Δόνια Σοκόρρο*
*Χιλμπέρτο ντε Άντα ως *Φιντέλ Κρους*
*Σέρχιο Ρεϊνόσο ως *Ερνέστο Μεντισάβαλ*
*Άνα Λινάρες ως *Τόνια*
*Ντανιέλα Αέδο ως *Λουκρέσια Κόρδοβα Πεδράσα (παιδί)*
*Αδριάνο Σεντέχας ως *Χουλιάν Ουέρτα Αλμάδα (παιδί)*
*Ρόμπιν Βέγα ως *Χόσουε Ουέρτα Αλμάδα (παιδί)*
*Αλεχάντρο Σερβάντες ως *Μανουέλ Σολίς (παιδί)*
*Λάουρα Καρμίν ως *Λόλα*

## Βραβεία
Η Τηλενουβέλα βραβεύτηκε με τα εξής βραβεία:
*1 Βραβείο TVyNovelas (Πρωτότυπη Ιστορία ή Προσαρμογή)
*2 Βραβεία People en Español (Ανταγωνίστρια, Νεαρός Ηθοποιός)
*2 Βραβεία Bravo (Ανταγωνίστρια, Ανταγωνιστής)
*6 Βραβεία TV Adicto Golden (Πρωταγωνίστρια, Β΄ Γυναικείος Ρόλος, Ανταγωνιστής, Ανταγωνίστρια, Πρωτότυπη Ιστορία, Μεξικάνικη Τηλενουβέλα)
*2 Βραβεία ACE (Γυναίκα Συμπρωταγωνίστρια, Άνδρας Συμπρωταγωνιστής)

## Παραπομπές


## Εξωτερικοί σύνδεσμοι
*
* Mi pecado  en esmas.com

Κατηγορία:Μεξικάνικες τηλεοπτικές σειρές
Κατηγορία:Τηλενουβέλες της Televisa
Μιλτιάδης Παπαδόπουλος

Ο **Μιλτιάδης Παπαδόπουλος** (1887-1958) ήταν Έλληνας έμπορος και πολιτικός. Διετέλεσε βουλευτής στην εκλογική περιφέρεια Θεσσαλονίκης. 

## Βιογραφία
Γεννήθηκε το 1887 στην Τραπεζούντα και ασχολήθηκε με το εμπόριο και τις τραπεζικές επιχειρήσεις. Καταγόταν από ποντιακή πατριαρχική οικογένεια και ασχολήθηκε με τα κοινά από πολύ νεαρή ηλικία. Ο ίδιος διέθεσε μεγάλα χρηματικά ποσά προκειμένου να μορφωθεί η νεολαία του Πόντου. Υπήρξε στενός συνεργάτης του Αλέξανδρου Παπαναστασίου και πιστός στα ιδεώδη της δημοκρατίας ως τον θάνατό του.

Εξελέγη βουλευτής Θεσσαλονίκης με το Κόμμα Φιλελευθέρων το 1928.

Απεβίωσε σε ηλικία 70 ετών στη Θεσσαλονίκη και κηδεύτηκε στις 21 Ιανουαρίου 1958.

## Παραπομπές


Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με το κόμμα των Φιλελευθέρων
Ξυράφι του Χάνλον

Το **ξυράφι του Χάνλον** (**Hanlon's razor**) είναι μια αρχή ή κανόνας που δηλώνει, «**ποτέ μην αποδίδεις στην κακία αυτό που εξηγείται επαρκώς από την ηλιθιότητα**»  Γνωστό σε πολλές άλλες μορφές, είναι ένα φιλοσοφικό ξυράφι που προτείνει έναν τρόπο εξάλειψης απίθανων εξηγήσεων για την ανθρώπινη συμπεριφορά. Πήρε πιθανότατα το όνομά του από τον Ρόμπερτ Τζ. Χάνλον, ο οποίος υπέβαλε τη φράση σε ένα βιβλίο αστείων. Παρόμοιες δηλώσεις έχουν καταγραφεί τουλάχιστον από τον 18ο αιώνα.

## Προέλευση
Εμπνευσμένο από το ξυράφι του Όκκαμ, το ξυράφι του Χάνλον έγινε γνωστό ως το 1990 από το *Jargon File*, ένα γλωσσάριο αργκό για προγραμματιστές υπολογιστών, αν και η ίδια η φράση είχε χρησιμοποιηθεί γενικά χρόνια πριν. Αργότερα το ίδιο έτος, οι συντάκτες του *Jargon File* σημείωσαν έλλειψη γνώσης σχετικά με την προέλευση του όρου και την ύπαρξη παρόμοιου επιγράμματος από τον Γουίλιαμ Τζέιμς. Το 1996, η καταχώριση του *Jargon File* σχετικά με το ξυράφι του Χάνλον σημείωνε την ύπαρξη παρόμοιας παραπομπής στη νουβέλα *Logic of Empire του* Ρόμπερτ Α. Χάινλαϊν (1941), με εικασίες ότι το ξυράφι του Χάνλον μπορεί να είναι διαφθορά του «Ξυραφιού του Χάινλαϊν». (Ο χαρακτήρας «Doc» στην ιστορία του Χάινλαϊν περιέγραφε την πλάνη «θεωρία του διαβόλου», εξηγώντας, «Έχετε αποδώσει συνθήκες στην κακία που προκύπτουν απλώς από τη βλακεία» ) 

Το 2001, ο Quentin Stafford-Fraser δημοσίευσε δύο καταχωρίσεις ιστολογίου με αναφορά σε μηνύματα ηλεκτρονικού ταχυδρομείου από τον Joseph E. Bigler, εξηγώντας ότι το απόσπασμα προήλθε αρχικά από τον Ρόμπερτ Τζ. Χάνλον από το Σκράντον της Πενσυλβανίας, ως υποβολή (πιστώθηκε σε έντυπη μορφή) για συλλογή διαφόρων αστείων που σχετίζονται με τον Νόμο του Μέρφυ που δημοσιεύτηκαν στο *Νομικό Βιβλίο του Μέρφυ: Περισσότεροι λόγοι για τους οποίους τα πράγματα πάνε λάθος!* (1980) του Άρθουρ Μπλοχ. Στη συνέχεια, το 2002, η καταχώρηση στο *Jargon File* σημείωσε το ίδιο.

## Άλλες παραλλαγές της ιδέας
Οι προηγούμενες αποδόσεις της ιδέας ανάγονται τουλάχιστον στον 18ο αιώνα.  Δημοσιεύοντας πρώτη φορά στη Γερμανία (1774), ο Γιόχαν Βόλφγκανγκ φον Γκαίτε έγραψε στα *Πάθη του νεαρού Βέρθερου*:
Μια εναλλακτική έκφραση της ιδέας προέρχεται από τη Jane West , στο μυθιστόρημά της *The Loyalists: An Historical Novel* (1812): Ένα παρόμοιο απόσπασμα είναι επίσης λανθασμένα πιστωμένο στον Ναπολέοντα . 

Ο Andrew Roberts, στη βιογραφία του Ουίνστον Τσώρτσιλ (Penguin Books, 2019, σ. 771), παραθέτει από την αλληλογραφία του Τσώρτσιλ με τον Βασιλιά Γεώργιο ΣΤ΄ τον Φεβρουάριο του 1943 σχετικά με τις διαφωνίες του με τον Σαρλ ντε Γκωλ: «"Ο Ντε Γκωλ είναι εχθρικός προς την χώρα, και έχω πολύ μεγαλύτερη εμπιστοσύνη στον Ζιρώ παρά σε αυτόν", επέμεινε, αν και αποδεχόταν ότι "η αυθάδειά του… μπορεί να βασίζεται σε ηλιθιότητα παρά κακία"».

## Παραπομπές

Κατηγορία:Αρχές
Χριστιανισμός στη Σαουδική Αραβία

[thumb|Τα ερείπια της αρχαίας [Εκκλησία του Τζουμπάιλ|εκκλησίας του Τζουμπάιλ που φανερώνουν την εξάπλωση του Χριστιανισμού στην Αραβία πριν τη δημιουργία και εξάπλωση του Ισλάμ.]]

Στη Σαουδική Αραβία είναι δύσκολο να ληφθούν ακριβή θρησκευτικά δημογραφικά στοιχεία καθώς όλοι οι πολίτες θεωρούνται μουσουλμάνοι από το κράτος. Πιστεύεται ότι υπάρχουν περίπου 1,8 εκατομμύρια χριστιανοί εντός της Σαουδικής Αραβίας.

## Ιστορία
Ορισμένες περιοχές της σημερινής Σαουδικής Αραβίας (για παράδειγμα, η περιοχή Νατζράν) κατοικούνταν κυρίως από χριστιανούς μέχρι τον 7ο-10ο αιώνα, όταν είτε ασπάστηκαν το Ισλάμ, είτε εκδιώχθηκαν, είτε πλήρωναν τζίζια (φόρους).

Ορισμένες φυλές της Αραβίας (Μπανού Τάγλιμπ, Μπανού Ταμίμ) δήλωναν επίσης κατά πλειοψηφία τους χριστιανικές, αλλά αργότερα, υπό την πίεση των μουσουλμάνων, μετακινήθηκαν προς τη Συρία και το Ιράκ, καθώς δεν πλήρωναν τα τζίζια.

## Εκκλησίες
Επί του παρόντος δεν υπάρχουν επίσημες εκκλησίες στη Σαουδική Αραβία οποιουδήποτε χριστιανικού θρησκεύματος. Ο μικρός αριθμός χριστιανών στη Σαουδική Αραβία συναντιέται σε διαδικτυακές εφαρμογές ανταλλαγής μηνυμάτων και σε ιδιωτικές συναθροίσεις.

Σύμφωνα με την Εταιρεία Προστασίας της Αρχιτεκτονικής Κληρονομιάς της Τζέντα και του Δήμου της Τζέντα, ένα για πολύ καιρό εγκαταλελειμμένο σπίτι στην περιοχή Αλ-Μπαγντάντιγια τελικά δεν υπήρξε ποτέ Αγγλικανική εκκλησία, σε αντίθεση με τον «μύθο που είχε εξαπλωθεί στο Διαδίκτυο». Ωστόσο, το 1930 υπήρχε ένα μη μουσουλμανικό νεκροταφείο στην Τζέντα.

## Δημογραφικά στοιχεία
Το ποσοστό των πολιτών της Σαουδικής Αραβίας που είναι χριστιανοί είναι, αν και λανθασμένα, επισήμως μηδέν, καθώς η Σαουδική Αραβία απαγορεύει τη θρησκευτική μετατροπή από το Ισλάμ και την τιμωρεί με θάνατο (βλ. Θανατική ποινή στη Σαουδική Αραβία).

## Παραπομπές
Σαιν-Πιερ-ντε-λα-Φαζ

Το **Σαιν-Πιερ-ντε-λα-Φαζ** (γαλλικά: *Saint-Pierre-de-la-Fage*, οξιτανικά: *Sant Pèire de la Faja*) είναι γαλλική κοινότητα στο νομό του Ερώ, στη διοικητική περιοχή της Οξιτανίας.

Οι κάτοικοί του είναι γνωστοί ως Σαιν-Πιεραί (γαλλικά: *Saint-Pierrais*).

## Παραπομπές


Κατηγορία:Κοινότητες του Ερώ
Νέα Βίνιανη Ευρυτανίας

Η **Νέα Βίνιανη** είναι ορεινό χωριό της Στερεάς Ελλάδας στην Περιφερειακή Ενότητα Ευρυτανίας.

## Γεωγραφικά - ιστορικά στοιχεία
Η Νέα Βίνιανη βρίσκεται στο κέντρο του πρώην νομού σε απόσταση 7 χλμ. ΝΑ. από το Κερασοχώρι (έδρα του δήμου), 31 χλμ. ΒΔ. από το Καρπενήσι και μόλις 6 χλμ. ΝΔ. από την ιστορική Βίνιανη. Είναι κτισμένη σε μικρό οροπέδιο με υψόμετρο 560 μέτρα, σε επίπεδο έδαφος και κατάφυτη γύρω περιοχή. Ουσιαστικά δημιουργήθηκε μετά τον καταστροφικό σεισμό της Ευρυτανίας (βλ. Ο σεισμός του 1966 ) ο οποίος ανάγκασε τους κατοίκους της Βίνιανης να εγκαταλείψουν το χωριό τους και αρκετούς από αυτούς να μετακομίζουν στα "Λειβάδια της Βίνιανης" όπως αποκαλούσαν την τοποθεσία. Δυτικά περνάει ο Ταυρωπός (Μέγδοβας) ποταμός, νότια η ΕΟ Καρπενησίου - Αγρινίου, δυτικά εκτείνεται το Καταφύγιο Άγριας Ζωής "Βίνιανης -  Μαραθιάς" και βόρεια ο χείμαρρος Λεπτοκαρυάς.

## Αξιοθέατα
Βορειοδυτικά και κοντά στο χωριό υπάρχει το πέτρινο μονότοξο γεφύρι "της Κατούνας" που γεφυρώνει τον χείμαρρο Λεπτοκαρυάς και ενώνει την Παλιά με τη Νέα Βίνιανη. Ανατολικά σε απόσταση περίπου 5 χλμ., μετά το ύψωμα του προφήτη Ηλία είναι το πέτρινο μονότοξο γεφύρι της Βίνιανης που γεφυρώνει τον Μέγδοβα και αποτελούσε παλιότερα το το μοναδικό πέρασμα του ποταμού. Πιθανολογείται ότι κτίστηκε το δεύτερο μισό του 17ου αιώνα.

## Διοικητικά στοιχεία
Η Νέα Βίνιανη ως οικισμός αναφέρεται επίσημα για πρώτη φορά το 1971 να απογράφεται στην τότε κοινότητα Βίνιανης. Σύμφωνα με το σχέδιο Καλλικράτης μαζί με την Βίνιανη αποτελούν την τοπική κοινότητα Βίνιανης που ανήκει στη δημοτική ενότητα Βίνιανης του Δήμου Αγράφων και σύμφωνα με την απογραφή του 2011 έχει ως πληθυσμό 127 κατοίκους.

## Εξωτερικοί σύνδεσμοι
* Η Νέα Βίνιανη από ψηλά στο https://www.youtube.com/
*Φωτογραφίες της Νέας Βίνιανης από τον ιστότοπο https://www.technovision.gr/evrytania/HomePage.htm 
*Το γεφύρι της Κατούνας στη Βίνιανη από τον ιστότοπο http://gefyria.blogspot.com/
*Η πεζοπορική διαδρομή "Παλιά Βίνιανη - Καταρράκτες Βίνιανης - Πέτρινο Γεφύρι Βίνιανης" από τον ιστότοπο https://el.wikiloc.com/

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Κότρωνας Λακωνίας

Ο **Κότρωνας** είναι παραθαλάσσιος οικισμός του δήμου Ανατολικής Μάνης, της περιφερειακής ενότητας Λακωνίας. Σύμφωνα με την απογραφή του 2011 έχει 292 κατοίκους. Ανήκει στα χωριά της προσηλιακής Μάνης. Απέχει 41 χιλιόμετρα από το Γύθειο και 87 χιλιόμετρα από τη Σπάρτη. Ο Κότρωνας είναι κτισμένος στον μύχο ενός όρμου στην ανατολική πλευρά της χερσονήσου της Μάνης. Ο Κότρωνας διαθέτει παραλίες με άμμο και βότσαλο και μια χερσόνησο μήκους 300 μέτρων, γνωστή ως Σκοπά, η οποία ενώνεται με την ενδοχώρα με μια λωρίδα γης από βότσαλα.

Στην περιοχή έχουν βρεθεί ευρήματα όπως οψιδιανός, πέλεκεις και κεραμικά τα οποία έχουν χρονολογηθεί από την πρωτοελλαδική, μεσοελλαδική και μυκηναϊκή περίοδο. Στον Κότρωνα έχει τοποθετηθεί η αρχαία πόλη Τεύθρωνα, την οποία σύμφωνα με τον Παυσανία ίδρυσε ο Αθηναίος Τέθραντας. Η Τεύθρωνα ανήκει στο Κοινό των Ελευθερολακώνων. Ίχνη αρχαίων κτιρίων έχουν εντοπιστεί στην χερσόνησο Σκοπά, όπου τοποθετείται η μία από τις δύο ακροπόλεις της πόλης. Η άλλη βρισκόταν στη θέση του κάστρου Λουκάδικων. Υπάρχουν ίχνη κατοίκησης από τη ρωμαϊκή και βυζαντινή περίοδο.

Στον Κότρωνα βρίσκονται ο ναός του Αγίου Νικολάου, με τρούλο, ο οποίος κτίστηκε στη θέση παλαιότερου ναού στη χερσόνησο Σκοπά, ο ναός του Αγίου Χαραλάμπους, ο ναός της Παναγίας και ο ναός της Υπαπαντής, ένας μονόχωρος, καμαρόσκεπος ναός ο οποίος έχει τοιχογραφίες του δεύτερου μισού του 19ου αιώνα και έχει χαρακτηριστεί διατηρητέο μνημείο. Στο Κότρωνα σώζονται επίσης πύργοι, όπως ένα πυργόσπιτο του 1870 το οποίο έχει μετατραπεί σε εστιατόριο. Κοντά στη Γονέα βρίσκεται η μονή του Σωτήρος.

## Παραπομπές


Κατηγορία:Χωριά της περιφερειακής ενότητας Λακωνίας
Κατηγορία:Δήμος Ανατολικής Μάνης
Σαιν-Σατυρνέν-ντε-Λυσιάν

Το **Σαιν-Σατυρνέν-ντε-Λυσιάν** (γαλλικά: *Saint-Saturnin-de-Lucian*, οξιτανικά: *Sant Adornin*) είναι γαλλική κοινότητα στο νομό του Ερώ, στη διοικητική περιοχή της Οξιτανίας.

Οι κάτοικοί του είναι γνωστοί ως Λυσιαναί (γαλλικά: *Lucianais*).

## Παραπομπές


## Εξωτερικοί σύνδεσμοι
* 

Κατηγορία:Κοινότητες του Ερώ
Χριστιανισμός στην Τουρκία

[thumbnail|[Ελληνική Ορθόδοξη Εκκλησία|Ελληνορθόδοξες μητροπόλεις στη Μικρά Ασία, περί το 1880.]]
Ο **χριστιανισμός στην [[Τουρκία]]** έχει μακρά ιστορία που χρονολογείται από τον 1ο αιώνα μ.Χ. Στη σύγχρονη εποχή, το ποσοστό των Χριστιανών στην Τουρκία έχει μειωθεί από 20–25 τοις εκατό το 1914, σε 3–5,5 τοις εκατό το 1927, σε 0,3–0,4% σήμερα που μεταφράζεται περίπου σε 200.000–320.000 ακολούθους.

Αυτό οφείλεται σε γεγονότα που είχαν σημαντικό αντίκτυπο στη δημογραφική διάρθρωση της χώρας, όπως ο Πρώτος Παγκόσμιος Πόλεμος, η γενοκτονία των πιστών της Συριακής Εκκλησίας, των Ασσυρίων, των Ελλήνων, των Αρμενίων και των Χαλδαίων, η ανταλλαγή πληθυσμών μεταξύ Ελλάδας και Τουρκίας, και η μετανάστευση των χριστιανών (όπως των Ασσυρίων, Ελλήνων, Αρμενίων κ.λπ.) σε ξένες χώρες (κυρίως στην Ευρώπη και την Αμερική) που ξεκίνησε στην πραγματικότητα στα τέλη του 19ου αιώνα και κέρδισε ρυθμό το πρώτο τέταρτο του 20ού αιώνα, ειδικά κατά τον Α' Παγκόσμιο Πόλεμο. Σήμερα υπάρχουν περισσότερα από 200.000-320.000 άτομα με διαφορετικές χριστιανικές ομολογίες, που αντιπροσωπεύουν περίπου το 0,3-0,4% του πληθυσμού της Τουρκίας, συμπεριλαμβανομένων περίπου 80.000 Ανατολίτικων Ορθοδόξων, 35.000 Καθολικών, 18.000 Ελλήνων της Αντιόχειας, 5.000 Ελληνορθοδόξων και 8.000 Προτεστάντων. Υπάρχει επίσης μια μικρή ομάδα εθνοτικών Ορθοδόξων Χριστιανών Τούρκων (που ζουν κυρίως στην Κωνσταντινούπολη ή τη Σμύρνη) οι οποίοι ακολουθούν την Ελληνορθόδοξη ή τη Συριακή Ορθόδοξη Εκκλησία και επιπροσθέτως Προτεστάντες Τούρκοι που εξακολουθούν να αντιμετωπίζουν δυσκολίες σχετικά με την κοινωνική αποδοχή αλλά και ιστορικές αξιώσεις σε εκκλησίες ή περιουσίες στη χώρα επειδή προέρχονται από πρόσφατους προσηλυτισμούς από μουσουλμανικές τουρκικές καταγωγές (και όχι από εθνοτικές μειονότητες). Οι εθνοτικά Τούρκοι Προτεστάντες αριθμούν περίπου σε 7.000-8.000. Το 2009 υπήρχαν 236 εκκλησίες ανοιχτές για λατρεία στην Τουρκία. Η Ανατολική Ορθόδοξη Εκκλησία έχει την έδρα της στην Κωνσταντινούπολη από τον 4ο αιώνα.

## Παραπομπές


## Περαιτέρω ανάγνωση
*

Κατηγορία:Χριστιανισμός στην Τουρκία
Φλομοχώρι Λακωνίας

Το **Φλομοχώρι** είναι οικισμός του δήμου Ανατολικής Μάνης, της περιφερειακής ενότητας Λακωνίας. Σύμφωνα με την απογραφή του 2011 έχει 151 κατοίκους. Ανήκει στα χωριά της προσηλιακής Μάνης.  Απέχει 4 χιλιόμετρα από τον Κότρωνα. Έχει χαρακτηριστεί παραδοσιακός οικισμός από το 1978.

## Γενικά στοιχεία
Το Φλομοχώρι το 1835 ονομάστηκε έδρα του δήμο Ασίνης, ο οποίος καταργήθηκε το 1841 και εντάχθηκε στον δήμο Κολοκυνθίου. Το Φλομοχώρι ορίστηκε έδρα του δήμου από το 1845 μέχρι το 1865, οπότε και έδρα του δήμου ορίστηκε ο Κότρωνας. Το 1896 ονομάστηκε δήμος Τεύθρωνης, από την αρχαία πόλη που υπήρχε στην περιοχή. Ο δήμος καταργήθηκε το 1912 και το Φλομοχώρι εντάχθηκε στην κοινότητα Κότρωνα. Από το 1912 ονομαζόταν Φλεμοχώρι. Το 1997, με το πρόγραμμα Καποδίστριας, το Φλομοχώρι εντάχθηκε στον δήμο Ανατολικής Μάνης.

Ο κεντρικός ναός του χωριού είναι αφιερωμένος στην Αγία Τριάδα. Άλλοι ναοί περιλαμβάνουν τον Ταξιάρχη, με εντοιχισμένα ανάγλυφα, και τον Άνικο, από το Άγιος Νίκων, ο οποίος έχει εντοιχισμένα υλικά από αρχαίο ναό. Ο ναός των Ασωμάτων είναι ένας δίδυμος ναός με τοιχογραφίες του 13ου και 14ου αιώνα ο οποίος έχει χαρακτηριστεί αρχαίο μνημείο. Στο όρος Μακρύναρος βρίσκεται ο τοιχογραφημένος ναός του Αγίου Γεωργίου του Μακρυνιώτη. Προς Βάτα βρίσκεται ο τοιχογραφημένος βυζαντινός ναός της Αγίας Κυριακής. Στη θέση Βάτα βρίσκεται ο ναός της Αγίας Βαρβάρας, ένας σταυρεπίστεγος ναός με τρούλλο διαστάσεων 2,20 x 10 μέτρα. Στο εσωτερικό του σώζονται το κτιστό τέμπλο και η κτιστή Aγία Tράπεζα, καθώς και τοιχογραφίες δύο περιόδων μεταβυζαντινής εποχής.

Το χωριό είναι γνωστό για τους πύργους του. Οι πύργοι είναι δείγμα της παραδοσιακής μανιάτικης αρχιτεκτονικής και κτίστηκαν από τον 17ο μέχρι τον 19ο αιώνα ως οχυρωμένες κατοικίες. Επίσης, στη θέση Καυκί βρίσκεται ο Πύργος ιδιοκτησίας Mανιατάκου, ο οποίος έχει χαρακτηριστεί ιστορικό διατηρητέο μνημείο, γιατί, μαζί με τα προσκτίσματα του και τον περίβολό του, αποτελεί τυπικό δείγμα οχυρής κατοικίας.

Στο χωριό ομιλείται η Μανιάτικη διάλεκτος.

## Παραπομπές


Κατηγορία:Χωριά της περιφερειακής ενότητας Λακωνίας
Κατηγορία:Μάνη
Κατηγορία:Δήμος Ανατολικής Μάνης
Χρήστος Κάλοου

Ο **Χρήστος Κάλλοου** (Αθήνα, 16 Δεκεμβρίου 1955) είναι Έλληνας τραγουδιστής και ηθοποιός.

## Βιογραφία

Γεννήθηκε στην Αθήνα το 1955. Σπούδασε φωνητική μουσική στο Εθνικό Ωδείο Αθηνών και θέατρο στη Δραματική Σχολή Κατσέλης. Το 1979 του δόθηκε το μέρος του Αρχιεπισκόπου Annas στο Jesus Christ Superstar. Ο Κάλλοου εμφανίστηκε σε πολλές τηλεοπτικές σειρές, συμπεριλαμβανομένης της παραγωγής της Granada Television, *Lord Elgin and Some Stones of No Value*. Το , επιλέχθηκε να εκπροσωπήσει την  στον Διαγωνισμό Τραγουδιού της Eurovision στο Ζάγκρεμπ με το τραγούδι "Χωρίς Σκοπό". Το τραγούδι τερμάτισε 19ο από τις 22 συμμετοχές. Ήταν επίσης υποψήφιος στους ελληνικούς τελικούς της Eurovision το 1987 (3ος) και το 1988 (άγνωστο αποτέλεσμα).

Το 2016 έπαιξε στο έργο Sunset στο Villa Thalia στο Βασιλικό Εθνικό Θέατρο, σενάριο του Alexi Kaye Campbell και σε σκηνοθεσία Simon Godwin.

## Παραπομπές


Κατηγορία:Έλληνες τραγουδιστές
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Συμμετέχοντες στη Eurovision
Κατηγορία:Συμμετέχοντες στο διαγωνισμό τραγουδιού Eurovision με την Ελλάδα
Κατηγορία:Διαγωνισμός Τραγουδιού Eurovision 1990
Σετ (πόλη)

Το **Σετ** (, έως το 1927 αναγραφόμενο ως *Cette*, ) είναι γαλλική κοινότητα στον νομό του Ερώ, στη διοικητική περιοχή της Οξιτανίας.

Οι κάτοικοί του είναι γνωστοί ως Σετουά ().

## Παραπομπές


Κατηγορία:Κοινότητες του Ερώ
Lada Vesta

Το **Lada Vesta** είναι μικρομεσαίο αυτοκίνητο που παράγεται από τη ρωσική αυτοκινητοβιομηχανία Lada από τις 25 Σεπτεμβρίου 2015 μέχρι σήμερα. Αρκετά πρωτότυπα φτιάχτηκαν από το 2014 και παρουσιάστηκαν στο Διεθνές Σαλόνι Αυτοκινήτου της Μόσχας τον Αύγουστο του 2014, όπου εισέπραξαν αρκετά καλές κριτικές.

## Εισαγωγή
[thumb|left|Το σαλόνι ενός Lada Vesta του 2017 στη [Βουδαπέστη.]]

Οι πωλήσεις του αυτοκινήτου ξεκίνησαν στις 25 Νοεμβρίου 2015 και επίσημα αντικατέστησε το Lada Priora. Το μοντέλο σημείωσε εξ αρχής μεγάλη απήχηση και διατηρεί πολύ καλές πωλήσεις στη Ρωσία, λόγω το ότι είναι αρκετά οικονομικό και έχει αρκετά υψηλότερη ποιότητα σε σχέση με άλλα ρωσικά αυτοκίνητα. Το 2018 ήταν το πρώτο αυτοκίνητο σε πωλήσεις στη Ρωσία. Επίσης, μέσα στο πρώτο εξάμηνο του 2018 κυκλοφόρησε και μια SUV έκδοση του αυτοκινήτου, to **Vesta Cross Sedan**, που ήταν ψηλότερη από το Toyota RAV4.

## Εξοπλισμός
To Vesta ήταν το πρώτο αυτοκίνητο στη Ρωσία με εξ αρχής στάνταρ 2 μπροστινούς αερόσακους σε όλες τις εκδόσεις (εκτός από τη βασική έκδοση, που αρχικά είχε μόνο αερόσακο του οδηγού). Το 2016, απέκτησε και πλευρικούς αερόσακους. Από το 2022, όμως, λόγω των διεθνών κυρώσεων κατά της Ρωσίας εξ αιτίας της εισβολής της Ρωσίας στην Ουκρανία, όλα τα μοντέλα της Lada έχασαν βασικά στοιχεία εξοπλισμού ασφαλείας, όπως το σύστημα ABS, τους αερόσακους και τους προεντατήρες στις ζώνες ασφαλείας, και φυσικά το ίδιο συνέβη τότε και στο Lada Vesta. Επίσης, η εξαγωγή του Vesta και, γενικώς, όλων των μοντέλων της Lada σταμάτησε τότε οριστικά σε όλα τα κράτη της Ευρωπαϊκής Ένωσης, για τον ίδιο λόγο.

## Παραπομπές


Vesta
Κατηγορία:Μικρομεσαία αυτοκίνητα
Λογγιές Ευρυτανίας

Οι **Λογγιές** είναι μικρός ημιορεινός οικισμός της Στερεάς Ελλάδας στην Περιφερειακή Ενότητα Ευρυτανίας, ο οποίος βρίσκεται στα Ευρυτανικά Άγραφα σε υψόμετρο 460 μέτρα, στους νοτιοδυτικούς πρόποδες της κορυφής Κόψι (υψομ. 1.940 μ.) και δίπλα στις δυτικές όχθες του Ταυρωπού (Μέγδοβα). Απέχει 36 χλμ. ΒΑ. από το Κερασοχώρι (έδρα του δήμου), 49 χλμ. Β.-ΒΔ. από το Καρπενήσι (μέσω Παυλόπουλο) και περίπου 6 χλμ. Ν.-ΝΔ. από την Μαυρομμάτα. Ως ξεχωριστός οικισμός αναφέρεται επίσημα το 1961 να απογράφεται στην τότε κοινότητα Μαυρομμάτας. Σύμφωνα με το σχέδιο Καλλικράτης μαζί με την Μαυρομμάτα αποτελούν την τοπική κοινότητα Μαυρομμάτας που ανήκει στη δημοτική ενότητα Βίνιανης του Δήμου Αγράφων και σύμφωνα με την απογραφή του 2011 έχει ως πληθυσμό 7 κατοίκους.

## Εξωτερικοί σύνδεσμοι
* Φωτογραφίες από τις Λογγιές στον ιστότοπο https://www.technovision.gr/evrytania/HomePage.htm
* Το πεσμένο γεφύρι στα "Κότσιτα" στην Μαυρομμάτα από τον ιστότοπο http://gefyria.blogspot.com/

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Βιλνέβ-λε-Μπεζιέ

Το **Βιλνέβ-λε-Μπεζιέ** (γαλλικά: *Villeneuve-lès-Béziers*, οξιτανικά: *Vilanòva de Besièrs*) είναι γαλλική κοινότητα στο νομό του Ερώ, στη διοικητική περιοχή της Οξιτανίας.

Οι κάτοικοί του είναι γνωστοί ως Βιλνεβουά (γαλλικά: *Villeneuvois*).

## Παραπομπές


Κατηγορία:Κοινότητες του Ερώ
Lada Priora

Το **Lada Priora** ήταν μικρομεσαίο αυτοκίνητο που παράχθηκε από τη ρωσική αυτοκινητοβιομηχανία Lada από τον Μάρτιο του 2007 μέχρι τον Ιούλιο του 2018, αν και ο διάδοχός του, το Lada Vesta, είχε μπει στην παραγωγή από τις 25 Σεπτεμβρίου 2015. Το μοντέλο αντικατέστησε το Lada 110, το οποίο σταμάτησε να παράγεται το 2009.

Για την ακρίβεια, το Priora ήταν ένας έντονος επανασχεδιασμός του 110 και μόνο οι πλαϊνές πόρτες του είχαν παραμείνει αμετάβλητες και θύμιζαν ακόμα το 110.  Σε αντίθεση όμως με το Lada 110, το Priora έφερε και ABS και αερόσακους, μπροστινούς και πλευρικούς (ανάλογα με την έκδοση), για να είναι πιο ασφαλές από τους ανταγωνιστές του. Η μέγιστη ταχύτητα του Priora ήταν 176 και 183 χιλιόμετρα την ώρα. Το αυτοκίνητο ήταν αρκετά δημοφιλές στη Ρωσία, καθώς και στην Ανατολική Ευρώπη, λόγω της σχετικά υψηλής ποιότητας του, που ήταν σαφώς πολύ καλύτερη από του 110, ενώ και η αξιοπιστία του Priora είχε βελτιωθεί εμφανώς από αυτήν του 110.

## Εξοπλισμός
thumb|left|Το ταμπλό ενός Lada Priora του 2007 με 2 μπροστινούς αερόσακους.

Η βασική έκδοση του Priora έφερε στάνταρ αερόσακο οδηγού και ηλεκτρικό υδραυλικό τιμόνι. Από τον Μάιο του 2008, το Lada Priora προσέφερε ένα πακέτο «Lux», το οποίο περιλαμβάνει αερόσακους συνοδηγού (και μεταγενέστερα μπροστινούς πλευρικούς αερόσακους), προεντατήρες ζωνών ασφαλείας στα μπροστινά καθίσματα, ABS και αισθητήρες στάθμευσης. Επιπλέον, ορισμένα πακέτα προσέθεταν στάνταρ κλιματισμό, ενσωματωμένο ήχο με bluetooth handsfree, θερμαινόμενα μπροστινά καθίσματα, αυτόματους προβολείς και αισθητήρα βροχής. Τον Απρίλιο του 2010, ένα προαιρετικό σύστημα πολυμέσων προστέθηκε στη λίστα επιλογών, ακολουθούμενο από ένα σύστημα δορυφορικής πλοήγησης στις αρχές του 2011.

Από την άλλη, δεν προσφέρθηκε ποτέ ηλεκτρονικός έλεγχος ευστάθειας και πλήρως αυτόματο κιβώτιο ταχυτήτων. Ωστόσο, το 2014 εισήχθη η έκδοση Lada Priora 1.6 AMT (106&nbsp;hp), με αυτόματο μηχανικό κιβώτιο (ένα συμβατικό μηχανικό κιβώτιο εξοπλισμένο με αυτόματη ενεργοποίηση για τη λειτουργία του συμπλέκτη ή/και των αλλαγών ταχυτήτων). Το κιβώτιο ταχυτήτων AMT gearbox κατασκευάστηκε με βάση το στάνταρ 5-τάχυτο μηχανικό κιβώτιο, αλλά συμπληρώθηκε με ηλεκτροϋδραυλικούς ενεργοποιητές και ηλεκτρονική μονάδα ελέγχου του ομίλου ZF.

## Αντικατάσταση του Priora

Το Priora σταμάτησε να παράγεται το 2018, με το Lada Vesta να παίρνει την θέση του ήδη από τον Σεπτέμβριο του 2015. Ειδικότερα στις εξαγωγικές αγορές, το Priora αποσύρθηκε στα τέλη του 2015, ταυτόχρονα με την εισαγωγή του Vesta, αλλά το Priora συνέχισε να διατίθεται αποκλειστικά στη Ρωσία μέχρι το 2018, ως φθηνότερη εναλλακτική λύση.

## Αναφορές


## Εξωτερικοί σύνδεσμοι

* Official Lada Priora website 
* Super Auto Page (Russian)
* Lada Priora Club page (Russian)

Priora
Κατηγορία:Μικρομεσαία αυτοκίνητα
Αζάν-ντ'Αβερόν

Το **Αζάν-ντ'Αβερόν** (γαλλικά: *Agen-d'Aveyron*, οξιτανικά: *Agenh*) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.

Οι κάτοικοί του είναι γνωστοί ως Αζαντόλ (γαλλικά: *Agentols*).

## Παραπομπές


## Εξωτερικοί σύνδεσμοι
* 

Κατηγορία:Κοινότητες του Αβερόν
Μαριάνα Καρρ

Η **Μαριάνα Καρρ** (*Mariana Karr*, γεννημένη ως Μαρία Ελένα Κόπολα Γκονσάλες *María Elena Coppola González*, 29 Νοεμβρίου 1949 - 31 Ιουλίου 2016) ήταν Αργεντινο-Μεξικανή ηθοποιός.

## Φιλμογραφία

**Rafael Heredia, gitano* - 1968 
**La cruz de Marisa Cruces* - 1969
**Corazón contento* - 1969, (ταινία)
**Esto es teatro: jaque a la juventud* - 1971
**Lo mejor de nuestras vidas, nuestros hijos* - 1973
**Teatro de humor* - 1974
**La casa, el teatro y usted* - 1974
**Alguien por quien vivir* - 1975
**El amor tiene cara de mujer* - 1976
**La noche del hurto* - 1976, (ταινία)
**Tiempo de vivir* - 1977
**Escalofrío* - 1978, (ταινία)
**Un mundo de veinte asientos* - 1978
**Propiedad Horizontal* - 1979, ως Φλορένσια
**Andrea Celeste* - 1979, ως Ελένα
**Profesión: ama de casa* - 1979
**Un ángel en la ciudad* - 1980, ως Ασουσένα 
**Llena de amor* - 1980, ως Η ίδια
**Qué linda que es mi familia* - 1980, (ταινία)
**Las 24 horas* - 1981
**La búsqueda* - 1982
**Rebelde y solitario* - 1982
**Nosotros y los miedos* - 1982
**Compromiso* - 1983
**Domingos de Pacheco* - 1983
**Tramposa* - 1984 
**Sucedió en el internado* - 1985, (ταινία)
**Venganza de mujer* - 1986, ως Μαριάνα Ελισάλντε
**Cuando vuelvas a mí* - 1986
**Quiero morir mañana* - 1987, ως Η ίδια
**Como la hiedra* - 1987
**Vínculos* - 1987
**El mago* - 1988/89
**El travieso* - 1991, (ταινία)
**Es tuya, Juan* - 1991, ως Μερσέντες
**Alta comedia* - 1991
**Corazones de fuego* - 1992, ως Αμάντα ντε Μαρτίνο
**¡Grande, pa!* - 1993
**La dueña* - 1995, ως Χουλιέτα Ρεντερία
**Lazos de amor* - 1995/96, ως Σουσάνα Φερέιρα
**Bendita mentira* - 1996, ως Μαριάνα
**El secreto de Alejandra* - 1997
**Mujer, casos de la vida real* - 1997/00, (σειρά)
**Soñadoras* - 1998/99, ως Νάνσι Αραούχο ντε Γκονσάλες
**Mi destino eres tú* - 2000, ως Ιρένε
**María Belén* - 2001, ως Λολίτα
**El juego de la vida* - 2001/02, ως Βικτόρια ντε Βιδάλ
**Así son ellas* - 2002, ως Εμίλια
**[[Μιράντα|Bajo la misma piel]]* - 2003, ως Αλίνα Καλντερόν ντε Ρουίς
**Clap...El lugar de tus sueños* - 2003, ως Αλένκα
**La madrastra* - 2005, ως Δεσμοφύλακας
**[[Αυγή (τηλενουβέλα)|Alborada]]* - 2005/06, ως Ισαμπέλ Μανρίκε ντε Λέιβα
**Pasión* - 2007/08, ως Σοφία Μεντόσα ντε Μανσέρα ι Ρουίς
**La rosa de Guadalupe* - 2008/14, (σειρά)
**[[Όρκος της αγάπης|Juro que te amo]]* - 2008/09, ως Φάουστα Σουλοάγα
**Zacatillo, un lugar en tu corazón* - 2010, ως Ρόσα Ετσεβαρία χηρ. ντε Πέρες-Κοτάπο
**Amorcito corazón* - 2011/12, ως Μπεατιφικασιόν "Μπέμπα" Σολίς
**[[Η Γυναίκα Καταιγίδα|La mujer del vendaval]]* - 2012/13, ως Κοντσίτα Πιμεντέλ
**[[Αδάμαστη καρδιά|Corazón indomable]]* - 2013
**[[Όσο φτωχοί τόσο πλούσιοι|Qué pobres tan ricos]]* - 2013/14, ως Κοβαντόνγκα
**[[Ο γείτονας|La vecina]]* - 2015/16, ως Λους "Λουσίτα" Ρικένα χηρ. Λεγαρέτα

## Βραβεία & υποψηφιότητες
;Βραβεία TVyNovelas

;Βραβεία Bravo

;Βραβεία Califa de Oro

## Παραπομπές


## Εξωτερικοί Σύνδεσμοι

* 
* 
* Biografía de Mariana Karr en esmas.com 

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Sedan delivery

right|thumb|Αμερικάνικο Chevrolet sedan delivery

Το **sedan delivery** είναι ένα βαν βασισμένο στο σασί ενός sedan, station wagon ή ενός hatchback. Ένα sedan delivery είναι μικρότερο από ένα panel truck ή ένα βαν. Στην Αμερική αυτά τα οχήματα σταμάτησαν να παράγονται το 2015, αλλά στην Ευρώπη είναι πολύ δημοφιλή σε σύγκριση με άλλες κατηγορίες επαγγελματικών οχημάτων καθώς είναι αρκετά ευέλικτα, πρακτικά και οικονομικά.

right|thumb|Kia Pride Sedan delivery

Λέγεται ότι το πρώτο από αυτού του τύπου αμάξια φτιάχτηκε το 1920 αλλά οι ακριβείς ημερομηνία δεν είναι σαφές. Τα πρώτα sedan delivery φτιάχτηκαν στην πλατφόρμα από το Ford Model T και ήταν αρκετά δημοφιλή. Στην Αυστραλία, επίσης, αυτό το στυλ ήταν πολύ δημοφιλές, μαζί με τα coupe utility αγροτικά. Η Pontiac επίσης άρχιζε να φτιάχνει τέτοια οχήματα.

Το Ford Pinto προσφέρθηκε επίσης σαν sedan delivery. Με τις πωλήσεις από μεγαλύτερα βανάκια, τα sedan delivery άρχιζαν να χάνονται από την Αμερική με τα τελευταία (Ram Promaster City, κτλ.) να πωλούνται το 2015. Τα sedan delivery όμως είναι πολύ δημοφιλές στην Ευρώπη οπού επίσης αναφέρονται σαν **panel van**. Σήμερα τα περισσότερα sedan delivery παράγονται εκτός Αμερικής. 

right|thumb|Fiat Panda Sedan delivery

Ευρωπαϊκά sedan delivery ήταν το Citroën 2CV Fourgonnette, το Citroën H Van, το Citroën C15, το Ford Escort και πολλά άλλα. Στο Ηνωμένο Βασίλειο τα sedan delivery είναι πιο οικονομικά από τα επιβατικά statiion wagon καθώς υποτίθεται ότι χρησιμοποιούνται μόνο για αγροτική χρήση.

Σχεδόν σε όλη την Ευρώπη υπάρχει ένας παρόμοιος νόμος υπάρχει για τέτοια οχήματα, αν και έχει παραβιαστεί αρκετές φορές, καθώς μερικοί έβαζαν πάνω από 2-3 άτομα σε τέτοιου τύπου οχήματα. Δεν υπάρχει παρόμοια απαγόρευση για τα κανονικά βαν ή για τα panel truck στην Ευρώπη, εκτός της Αγγλίας.
Ντέρι

Το **Ντέρι** (), επισήμως γνωστό ως **Λόντοντερι** (), είναι η δεύτερη μεγαλύτερη πόλη στη Βόρεια Ιρλανδία  και η τέταρτη μεγαλύτερη πόλη στο νησί της Ιρλανδίας. Το όνομα Ντέρι είναι μια αγγλοποίηση του παλαιού ιρλανδικού ονόματος *Daire* (μοντέρνα ιρλανδικά: *Doire*) που σημαίνει «άλσος βελανιδιάς ». Το 1613, στην πόλη παραχωρήθηκε βασιλικό σχέδιο από τον Βασιλιά Ιάκωβο Α' και απέκτησε το πρόθεμα «Λονδίνο» για να παραπέμπει στη χρηματοδότηση της κατασκευής της από τις συντεχνίες του Λονδίνου. Ενώ η πόλη είναι πιο γνωστή συνήθως ως Ντέρι , το όνομα Λόντονντερι χρησιμοποιείται επίσης συχνά και παραμένει το νόμιμο όνομα.

Η παλιά περιτειχισμένη πόλη βρίσκεται στη δυτική όχθη του ποταμού Φόιλ, η οποία γεφυρώνεται από δύο οδικές γέφυρες και μία πεζογέφυρα. Η πόλη σήμερα εκτείνεται και στις δύο όχθες (Cityside στα δυτικά και Waterside στα ανατολικά). Ο πληθυσμός της πόλης ήταν 83.652 κατοίκους κατά την απογραφή του 2001, ενώ ολόκληρο το πολεοδομικό συγκρότημα είχε πληθυσμό 90.736 κατοίκους. Η διοικητική περιοχή περιλαμβάνει τόσο το Λιμάνι του Λόντονμπερι (*Londonderry Port*), όσο και το αεροδρόμιο (*City of Derry Airport*).

Το Ντέρι βρίσκεται κοντά στα σύνορα με την κομητεία Ντόνεγκαλ, με την οποία έχει στενή σχέση για πολλούς αιώνες. Το πρόσωπο που κατά την παράδοση ίδρυσε τον αρχικό οικισμό είναι ο Saint Colmcille, ένας άγιος από το Tír Chonaill, το παλιό όνομα σχεδόν όλων των σημερινών κομητειών του Ντόνεγκαλ, στις οποίες ανήκε και η δυτική όχθη του Φόιλ πριν από το 1610.

## Παραπομπές


Κατηγορία:Οχυρωμένες πόλεις
Κατηγορία:Πόλεις του Ηνωμένου Βασιλείου
Κατηγορία:Βόρεια Ιρλανδία
Μπελμόν-συρ-Ρανς

Το **Μπελμόν-συρ-Ρανς** (γαλλικά: *Belmont-sur-Rance*, οξιτανικά: *Bèlmont de Rance*) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.

Οι κάτοικοί του είναι γνωστοί ως Μπελμονταί (γαλλικά: *Belmontais*).

## Παραπομπές


Κατηγορία:Κοινότητες του Αβερόν
Βαν (όχημα)

Ένα **βαν** είναι ένα όχημα το οποίο σχεδιάστηκε συγκεκριμένα για να μεταφέρει εμπόριο από ένα μέρος στο άλλο. Ένα βαν μπορεί να είναι λίγο μεγαλύτερο από ένα SUV, αλλά είναι μικρότερο από ένα κανονικό φορτηγό. Τα βαν είναι φτιαγμένα συγκεκριμένα σε δική του πλατφόρμα σε αντίθεση με βαν που είναι φτιαγμένα σε πλατφόρμα από επιβατικά αυτοκίνητα ή από τα βαν που είναι βασισμένα σε πλατφόρμα από αγροτικά.

Τα βαν επίσης έχουν επιβατικές εκδόσεις, τα minibus. Μικρότερα επιβατικά βανάκια είναι τα πολυμορφικά ή και μικρότερες εκδόσεις. Τα βαν ήταν ο πρώτος τύπος από τέτοια οχήματα και μετά ακολούθησαν τα υπόλοιπα. Το πρώτο βαν χρονολογείται οτί φτιάχτηκε το 1896. 

Μερικά βαν έχουν κοινά εξαρτήματα με τα αγροτικά της ίδιας μάρκας που τα προσφέρει.


Κατηγορία:Οχήματα
Νίκος Καραχάλιος

Ο **Νίκος Καραχάλιος** είναι Έλληνας πολιτικός και πρόεδρος του think tank forum 2020.

Σπούδασε νομικά στην Νομική Σχολή Αθηνών, ιστορία στο Αμερικανικό Κολλέγιο Ελλάδος και Media & Telecommunications Policies στο City University of London. 

Από το 1997 έως το 2009 διετέλεσε Σύμβουλος Στρατηγικής του πρώην Πρωθυπουργού και Πρόεδρου της Νέας Δημοκρατίας Κώστα Καραμανλή, καθώς και των μετέπειτα Προέδρων Αντώνη Σαμάρα (2010-2015) και Βαγγέλη Μεϊμαράκη (2015). 

Έχει υπάρξει Πρόεδρος του Κέντρου Πολιτικής Έρευνας και Επικοινωνίας Κ.Π.Ε.Ε. (2000-2004), Γραμματέας Πολιτικού Σχεδιασμού και Προγράμματος της ΝΔ (2004-2009), αντιπρόεδρος του Ολυμπιακού ΣΦΠ (2010-2011). και Γενικός Γραμματέας του ΕΟΤ το 2012 και Πρόεδρος του ανεξάρτητου think tank Forum2020.gr (2009 έως σήμερα).

Τον Μάιο του 2022, ανακοινώθηκε η δημιουργία της κίνησης Γαλάζιοι από τον Νίκο Καραχάλιο και τα πρώην στελέχη των κυβερνήσεων Κώστα Καραμανλή του 2004 και Αντώνη Σαμαρά του 2012 Σάββα Τσιτουρίδη, Αθανάσιο Γιαννόπουλο, Θανάση Σκορδά, Πάνο Παναγιωτόπουλο και Νίκο Νικολόπουλο. Είχε προηγηθεί η «Κίνηση των 13», όπου συμμετείχαν οι Καραχάλιος, Νικολόπουλος, Τσιτουρίδης, Αργύρης Ντινόπουλος και Δημήτρης Καζάκης. Ο Καραχάλιος ανέλαβε την Γραμματεία Επικοινωνίας, και την Γραμματεία Στρατηγικής, Σχεδιασμού και Εκλογών.

Μετά την ανάληψη της διακυβέρνησης από την κυβέρνηση του Κυριάκου Μητσοτάκη, ο Νίκος Καραχάλιος δεν κατείχε κυβερνητική θέση, σε αντίθεση με προηγούμενες περιόδους της πολιτικής και επαγγελματικής του δραστηριότητας. Ο ιδιος έχει χαρακτηρίσει τον Μητσοτάκη διεφθαρμένο πρωθυπουργό. 

Έκτοτε εμφανίζεται εκτός επίσημων κυβερνητικών δομών, διατηρώντας τον τίτλο του προέδρου του think tank Forum 2020.

Κατά την περίοδο που ακολούθησε το σιδηροδρομικό δυστύχημα στα Τέμπη και τη συγκρότηση ευρύτερου κοινωνικού κινήματος διαμαρτυρίας από συγγενείς θυμάτων και πολίτες, ο Καραχάλιος προχώρησε στη δημιουργία και δημόσια παρουσίαση πρωτοβουλίας με την ονομασία «Κύμα». Η πρωτοβουλία αυτή παρουσιάστηκε σε μερίδα των μέσων ενημέρωσης ως πολιτική ή κοινωνική πλατφόρμα σχετική με το κίνημα των Τεμπών. 

Η Μαρία Καρυστιανού, κεντρικό πρόσωπο του κινήματος των συγγενών των θυμάτων, δήλωσε δημόσια ότι δεν είχε συμφωνήσει ούτε συμμετείχε στη συγκεκριμένη πρωτοβουλία και ότι δεν υπήρξε ποτέ συναίνεση για τη χρήση του ονόματός της ή για οποιαδήποτε μορφή πολιτικής ή επικοινωνιακής εκπροσώπησης του κινήματος. Οι δηλώσεις αυτές οδήγησαν στη δημόσια αποστασιοποίησή της από την πρωτοβουλία «Κύμα».

Μετά τη δημόσια αυτή διάψευση, ο Καραχάλιος προέβη σε επίσημες δημόσιες δηλώσεις και αναρτήσεις, στις οποίες διατύπωσε κατηγορίες εις βάρος της Καρυστιανού. Από την πλευρά της, η Καρυστιανού απέρριψε τις κατηγορίες, δηλώνοντας σε συνεντεύξεις της ότι οι ισχυρισμοί που διατυπώθηκαν σε βάρος της ήταν αβάσιμοι και ότι η παρουσίαση της πρωτοβουλίας δημιούργησε, κατά την ίδια, παραπλανητική εικόνα σχετικά με τη συμμετοχή της.  Μέχρι σήμερα δεν έχει προκύψει κάποια επίσημη πολιτική εκπροσώπηση του κινήματος των Τεμπών μέσω της πρωτοβουλίας «Κύμα».   

## Παραπομπές


Κατηγορία:Έλληνες πολιτικοί του 21ου αιώνα
Πανεπιστήμιο του Καΐρου

Το **Πανεπιστήμιο του Καΐρου** (), γνωστό ως **Αιγυπτιακό Πανεπιστήμιο** από το 1908 έως το 1940, και ως **Πανεπιστήμιο [[Φουάντ Α΄ της Αιγύπτου|Βασιλιά Φουάντ Α΄]]** από το 1940 έως το 1952, είναι το κορυφαίο δημόσιο πανεπιστήμιο της Αιγύπτου. Η κύρια πανεπιστημιούπολη βρίσκεται στη Γκίζα, ακριβώς απέναντι από το Νείλο στο Κάιρο. Ιδρύθηκε στις 21 Δεκεμβρίου 1908. Αφού στεγάστηκε σε διάφορα μέρη του Καΐρου, οι σχολές της, ξεκινώντας από τη Σχολή Τεχνών, ιδρύθηκαν στην σημερινή κύρια πανεπιστημιούπολη στη Γκίζα τον Οκτώβριο του 1929. Είναι το δεύτερο παλαιότερο ίδρυμα τριτοβάθμιας εκπαίδευσης στην Αίγυπτο μετά το Πανεπιστήμιο Αλ Αζχάρ, παρά τις προϋπάρχουσες ανώτερες επαγγελματικές σχολές που αργότερα ενσωματώθηκαν ως σχολές του πανεπιστημίου. Ιδρύθηκε και χρηματοδοτήθηκε ως Αιγυπτιακό Πανεπιστήμιο από μια επιτροπή ιδιωτών πολιτών με βασιλική προστασία το 1908 και έγινε κρατικός θεσμός υπό τον Βασιλιά Φουάντ Α΄ το 1925. Το 1940, τέσσερα χρόνια μετά το θάνατό του, το Πανεπιστήμιο μετονομάστηκε σε Πανεπιστήμιο Βασιλιά Φουάντ Α΄ προς τιμήν του. Μετονομάστηκε δεύτερη φορά μετά την αιγυπτιακή επανάσταση του 1952. Στο Πανεπιστήμιο σπουδάζουν σήμερα περίπου 155.000 φοιτητές σε 20 σχολές και 3 ιδρύματα. Αριθμεί τρία Νόμπελ μεταξύ των αποφοίτων του και είναι ένα από τα 50 μεγαλύτερα ιδρύματα τριτοβάθμιας εκπαίδευσης στον κόσμο με βάση τον αριθμό των φοιτητών.

## Ιστορία

## Παραπομπές


Καιρου
Ουίλσον Φιτιπάλντι ο νεότερος

Ο **Ουίλσον Φιτιπάντι ο νεώτερος** (Σάο Πάολο, 25 Δεκεμβρίου 1943-23 Φεβρουαρίου 2024) ήταν Βραζιλιάνος παλαίμαχος οδηγός αγώνων.

## Σύντομο βιογραφικό σημείωμα
Γεννήθηκε τα Χριστούγεννα του 1943 και ήταν ο μεγαλύτερος αδερφός του δύο φορές Παγκόσμιου Πρωταθλητή Έμερσον Φιτιπάλντι. Στη Φόρμουλα 1 βρέθηκε από το 1972 μέχρι και το 1975. Συνολικά έλαβε μέρος σε 38 Γκραν Πρι, από τα οποία εκκίνησε κανονικά στα 35. Το πρώτο ήταν το Ισπανικό Γκραν Πρι του 1972 και το τελευταίο το Αμερικανικό Γκραν Πρι του 1975. Εκείνος το μόνο αξιόλογο αποτέλεσμα το οποίο μπόρεσε να σημειώσει ήταν πως σκόραρε 3 ολόκληρους βαθμούς και πέραν αυτού κανένα άλλο, σε αντίθεση με τον αδερφό του ο οποίος κατάφερε πολλά περισσότερα. Έτρεξε με τις ομάδες Brabham και Copuscar-Fittipaldi. Απεβίωσε  από καρδιακή ανακοπή στο Σάο Πάολο σε ηλικία 80 ετών, στις 23 Φεβρουαρίου 2024.

## Παραπομπές


Φιτιπαλντι Ουιλσον νεότερος
Έντμουντ Λάιονς

Ο **Σερ Έντμουντ Λάιονς** (Sir Edmund Lyons), (1790-1858), ήταν Άγγλος στρατιωτικός, διπλωμάτης και πολιτικός.

## Σύντομη Βιογραφία
Ο Σερ Έντμουντ Λάιονς υπήρξε πρεσβευτής της Αγγλίας στην Αθήνα από τον Μάιο του 1835 έως τον Μάρτιο του 1849.
Ως πλοίαρχος του πολεμικού ναυτικού της Αγγλίας συμμετείχε στον αποκλεισμό του Ναβαρίνου το 1826.
Το 1835 πήρε τον τίτλο του ιππότη από τον βασιλιά Γουλιέλμο Δ΄ της Αγγλίας και άφησε προσωρινά το ναυτικό, για να υπηρετήσει ως διπλωμάτης της πατρίδας του για 14 χρόνια στην Ελλάδα και άλλα τέσσερα στην Ελβετία και τη Σουηδία.
Το 1853 επανήλθε στο ναυτικό, λόγω του πολέμου στην Κριμαία, ως υποδιοικητής του αγγλικού στόλου στη Μαύρη Θάλασσα και ένα χρόνο αργότερα ανέλαβε τη διοίκησή του.

## Παραπομπές


## Βιβλιογραφία
* Sir Sydney Marow Eardley-Wilmot, *Life of vice-admiral Edmund, Lord Lyons*, London, 1898

## Εξωτερικοί σύνδεσμοι
* 

Κατηγορία:Άγγλοι ναύαρχοι
Κατηγορία:Άγγλοι πολιτικοί
Κατηγορία:Βρετανοί διπλωμάτες
Κατηγορία:Αγωνιστές του 1821
Άγιοι Ασώματοι Αρκαδίας

Οι **Άγιοι Ασώματοι** είναι πολύ μικρός ημιορεινός οικισμός της Πελοποννήσου στην Περιφερειακή Ενότητα Αρκαδίας με υψόμετρο 436 μέτρα. Βρίσκεται στην Βόρεια Κυνουρία σε απόσταση 18 χλμ. Ν.-ΝΔ. από το Άστρος (μέσω Αγίου Ανδρέα) και 57 χλμ. ΝΑ. της Τρίπολης. Ως ξεχωριστός οικισμός αναφέρεται επίσημα για πρώτη φορά το 1961 να προσαρτάται στην τότε κοινότητα Χαράδρου. Σύμφωνα με το σχέδιο Καλλικράτης μαζί με τον Χάραδρο αποτελούν την τοπική κοινότητα Χαράδρου που υπάγεται στο Δήμο Βόρειας Κυνουρίας και σύμφωνα με την απογραφή του 2011 έχει μόνο 2 κατοίκους.

## Πληθυσμός

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Δήμος Βόρειας Κυνουρίας
Κατηγορία:Χωριά της περιφερειακής ενότητας Αρκαδίας
Καμπουριέζ

Το **Καμπουριέζ** (γαλλικά: *Campouriez*, οξιτανικά: *Camporiès* και *Camporiés*) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.

Οι κάτοικοί του είναι γνωστοί ως Καμπουριεζουά (γαλλικά: *Campouriézois*).

## Παραπομπές


## Εξωτερικοί σύνδεσμοι
* 

Κατηγορία:Κοινότητες του Αβερόν
Άγιος Γεώργιος Αγίου Ανδρέου Αρκαδίας

Ο **Άγιος Γεώργιος** είναι ακατοίκητος οικισμός στην Πελοπόννησο και την Περιφερειακή Ενότητα Αρκαδίας. Βρίσκεται στα όρια Βόρειας με Νότια Κυνουρία, σε υψόμετρο 700 μέτρα στις βορειανατολικές πλαγιές της κορυφής Μπαλασινίτσα (υψομ. 1.089 μ.). Απέχει περίπου 55 χλμ. ΝΑ. από την Τρίπολη, 16 χλμ. ΝΑ. από το Άστρος (έδρα του δήμου) και 7 χλμ. ΝΑ. από τον Άγιο Ανδρέα. Οφείλει το όνομά του στην παλιά ομώνυμη μονή που υπήρχε νοτιότερα. Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στον στην τότε κοινότητα Αγίου Ανδρέου. Σύμφωνα με το σχέδιο Καλλικράτης μαζί με τον Άγιο Ανδρέα, το Αρκαδικό Χωριό και την Παραλία Αγίου Ανδρέου αποτελούν την τοπική κοινότητα Αγίου Ανδρέου που ανήκει στο Δήμο Βόρειας Κυνουρίας και σύμφωνα με την απογραφή του 2011 δεν έχει μόνιμους κατοίκους.

## Πληθυσμός

## Σημείωση
Στον ίδιο δήμο αλλά στην τοπική κοινότητα Αγίου Γεωργίου υπάρχει ο συνώνυμος οικισμός Άγιος Γεώργιος.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Βόρειας Κυνουρίας
Ρυθμιστής οξύτητας

**Ρυθμιστής οξύτητας** (αγγλ. *Acidity regulator, pH control agent*) ονομάζεται το χημικό αντιδραστήριο, συνήθως σε μορφή υδατικού διαλύματος, το οποίο χρησιμοποιείται για ρύθμιση της οξύτητας (*pH - acidity*) σε αντιδράσεις ή χημικές διεργασίες. Επίσης, στη βιομηχανία τροφίμων, συχνά ρυθμιστές οξύτητας χρησιμοποιούνται για να μεταβάλλουμε το pH, είτε αυξάνοντάς το (με αλκαλικό ρυθμιστή), είτε μειώνοντας το (με όξινο ρυθμιστή).

Οι ρυθμιστές, χημικώς, μπορεί να είναι οργανικά ή ανόργανα οξέα. Απειροελάχιστες ποσότητες, δηλ. σταγόνες (ml) χρησιμοποιούνται από το διάλυμα του εκάστοτε ρυθμιστή. Επίσης σε άλλες χημικές διεργασίες (βλ. τρόφιμα), μπορεί να χρησιμοποιηθούν ως ρυθμιστές: το οξικό οξύ, το κιτρικό οξύ ή το σορβικό οξύ. Φέρουν συνήθως τυπικά ονόματα, με το γράμμα "Ε", λ.χ. η ένωση **E260** είναι ο ρυθμιστής *οξικό οξύ*, ή το **Ε330**, το *κιτρικό οξύ*.

Στη χημεία των πολυμερών ή στη βιομηχανική χημεία, χρησιμοποιούνται επίσης *ρυθμιστές*, τυπικά ανόργανα οξέα, όπως συνήθως το θειϊκό οξύ (π.χ. σε διάλυμα 6% ή 3%) ή το υδροχλωρικό οξύ. Μπορεί επίσης οι ρυθμιστές να είναι *βάσεις*, με κυριότερη βάση το NaOH, δηλ. το υδροξείδιο του νατρίου (40% ή 50%, κάποιες φορές και σε αραιό διάλυμα 3%). 

## Παραπομπές


Κατηγορία:Χημικές διεργασίες
Κασάνι-Μπεγκονές

Το **Κασάνι-Μπεγκονές** (γαλλικά: *Cassagnes-Bégonhès*, οξιτανικά: *Cassanhas de Begonhés*) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.

Οι κάτοικοί του είναι γνωστοί ως Κασανιόλ (γαλλικά: *Cassagnols*).

## Παραπομπές


Κατηγορία:Κοινότητες του Αβερόν
Κρανειώδη

Τα **Κρανειώδη** (λατ. *Cornales*) είναι τάξη των αγγειόσπερμων φυτών η οποία σύμφωνα με το σύστημα APG IV κατατάσσεται στον κλάδο  αστερίδων (asterids). Η τάξη των Κρανειώδων περιλαμβάνει 7 οικογένειες, 51 γένη και 590 είδη.

## Ταξινόμηση
Σύμφωνα με το σύστημα APG IV (2016) η τάξη των Κρανειώδων περιλαμβάνει τις εξής οικογένειες:
* *Cornaceae* - Κρανειοειδή
* *[[Nyssaceae]]*
* *Hydrangeaceae* - Υδραγγειοειδή
* *[[Loasaceae]]*
* *[[Hydrostachyaceae]]*
* *[[Curtisiaceae]]*
* *[[Grubbiaceae]]*

Στο πιο παλιό σύστημα του Κρόνκουιστ η τάξη των Κρανειώδων περιλάμβανε διαφορετικές οικογένειες:
* *[[Alangiaceae]]*
* *[[Nyssaceae]]*
* *Cornaceae* - Κρανειοειδή
* *[[Garryaceae]]*

## Κλαδόγραμμα
Παρακάτω παρατίθεται το κλαδόγραμμα του κλάδου των  αστερίδων που δείχνει υποθετικές συγγενικές σχέσεις της τάξεως των Κρανειώδη σύμφωνα με το σύστημα APG IV (2016)
 

## Παραπομπές
Άγιος Στέφανος Αρκαδίας

Ο **Άγιος Στέφανος** είναι μικρός πεδινός οικισμός της Πελοποννήσου στην πρώην επαρχία Κυνουρίας και την Περιφερειακή Ενότητα Αρκαδίας σε υψόμετρο 70 μέτρα. Βρίσκεται κοντά στα παράλια του Αργολικού κόλπου σε απόσταση 41 χλμ. Α.-ΝΑ. από την Τρίπολη και περίπου 3 χλμ. ΒΑ. από το Άστρος (έδρα του δήμου). Νότια και ανατολικά του περνάει ο ποταμός Τάνος, νοτιοδυτικά είναι η Βάρβογλη ενώ βόρεια και δίπλα είναι τα Κάτω Βέρβενα. Ως ξεχωριστός οικισμός αναφέρεται επίσημα για πρώτη φορά το 1961 να προσαρτάται στην τότε κοινότητα Άστρους. Σύμφωνα με το σχέδιο Καλλικράτης μαζί με το Άστρος, τον Άγιο Ιωάννη, τη Βάρβογλη, την Ιερά Μονή Λουκούς και τα Χαντάκια αποτελούν τη δημοτική κοινότητα Άστρους που ανήκει στο Δήμο Βόρειας Κυνουρίας και σύμφωνα με την απογραφή του 2011 έχει πληθυσμό μόνο 3 κατοίκους.

## Πληθυσμός

## Παραπομπές


## Πηγές
* Εγκυκλοπαίδεια Πάπυρος Λαρούς, 1963 (ΠΛ) 

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Βόρειας Κυνουρίας
Άγιος Παντελεήμονας Αρκαδίας

Ο **Άγιος Παντελεήμονας** είναι ημιορεινό χωριό της Πελοποννήσου στην πρώην επαρχία Κυνουρίας και την Περιφερειακή Ενότητα Αρκαδίας σε υψόμετρο 370 μέτρα. Βρίσκεται σε απόσταση 57 χλμ. ΝΑ. από την Τρίπολη και 18 χλμ. Ν.-ΝΔ. από το Άστρος (έδρα του δήμου). Ως οικισμός αναφέρεται επίσημα για πρώτη φορά το 1951 με την παλιά ονομασία του *Φούσκα* να προσαρτάται στην τότε κοινότητα Πραστού. Το 1955 με το ΦΕΚ 54Α - 05/03/1955 μετονομάστηκε σε Άγιος Παντελεήμων. Σύμφωνα με το σχέδιο Καλλικράτης μαζί με τον Πραστό και τη Μονή Εορτακουστής αποτελούν την τοπική κοινότητα Πραστού που ανήκει στο Δήμο Βόρειας Κυνουρίας και σύμφωνα με την απογραφή του 2011 έχει πληθυσμό 77 κατοίκους.

## Πληθυσμός

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)  

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Βόρειας Κυνουρίας
Κορνηλία Ροΐδη

Η **Κορνηλία Ροΐδη** ( Χίος 1815 - Αθήνα 1907), ήταν Χιώτισσα αγωνίστρια της επανάστασης του 1821. 

Γεννήθηκε στη Χίο σε εύπορη οικογένεια αρχόντων του νησιού, ήταν κόρη του Εμμανουήλ Ροδοκανάκη, και είχε άλλα τέσσερα αδέλφια. Κατά τη Σφαγή της Χίου το 1822 οι Τούρκοι κρέμασαν τον πατέρα της και η ίδια πουλήθηκε σκλάβα στη Σμύρνη, ήταν επτά ετών, αλλά στάλθηκε στα βάθη της Ανατολίας μέχρι να μεγαλώσει. Εκεί την εντόπισαν συγγενείς της το 1826, την απελευθέρωσαν πληρώνοντας 6.000 γρόσια και μεταφέρθηκε στο Λιβόρνο όπου βρίσκονταν οι συγγενείς της.

Από το Λιβόρνο, το 1834, πήγε στη Σύρα όπου παντρεύτηκε τον Δημήτριο Ροΐδη και μαζί του απέκτησε τον Εμμανουήλ Ροΐδη, ο οποίος έγινε λογοτέχνης. Ακολούθησε τον άντρα της στις εμπορικές του δραστηριότητες στην Αίγυπτο και το Ιάσιο για να εγκατασταθούν, τέλος, μόνιμα στην Αθήνα.
 
## Παραπομπές


Κατηγορία:Αγωνίστριες του 1821
Κορνηλια
Γαλανή Γαρρή

Η **Γαλανή Γαρρή** ήταν Χιώτισσα αγωνίστρια της επανάστασης του 1821. 

Η Γαλανή, από τον Βροντάδο, ήταν αδελφή του αρχιδιακόνου Μακάριου που εκτελέστηκε στη Σφαγή της Χίου όπου έχασε και όλη της την οικογένεια, επέζησε μόνο η ίδια και ο μικρότερος αδελφός της Ισίδωρος που κρύφτηκε στα βουνά και γλίτωσε. Η Γαλανή αιχμαλωτίστηκε για να πουληθεί σκλάβα, ο Οθωμανός που την αιχμαλώτισε την πήρε να την πάει στη χώρα, στο δρόμο η Γαλανή έκανε ότι ζαλιζόταν από το ύψος και φοβόταν να προχωρήσει, τότε ο Οθωμανός πέρασε μπροστά και σκύβοντας να κοιτάξει τον έσπρωξε και τον έριξε στον γκρεμό.

Κάποιος Οθωμανός την είδε και την κατηγόρησε ότι τον σκότωσε, γλίτωσε τον θάνατο επειδή ένας από αυτούς ο Καπά Μαλή, ήταν φίλος του πατέρα της και την υποστήριξε. Πουλήθηκε σκλάβα και απελευθερώθηκε από τον επιζώντα αδελφό της Ισίδωρο που την αναζήτησε και πλήρωσε λύτρα.
 
## Παραπομπές


Κατηγορία:Αγωνίστριες του 1821